Viborger Samler, 1840-09-21
Aarhuus. Den 18de September, vor allernaadigste Konges første Fødselsdag som Landsfader, blev feiret her med oprigtig Glæde og Deeltagelse. Festdagens Gry blev forkyndt i Byens Gader ved Borgermilitairets Musik og Flagning fra alle Skibene i Havnen. Om Formiddagen var stor Parade af Garnisonen og Borgervæbningen, ved hvilken der, efter en smuk og hjertelig Tale af Stadens Borgermester, Hr. Justitsraad Ridder Fleischer, blev udbragt et "Længe leve!" for Hs. Majestæt Kong Christian den Ottende, ledsaget af den talrigt forsamlede Folkemængdes Hurraraab og en Salut af 27 Kanonskud fra Havnebatteriet. Aftenen høitideligholdtes ved et Bal i Selskabet, Polyhymnia, hvor Staaler udbragtes for Kongen, Dronningen og Fædrelandet, og flere patriotiske Sange bleve afsjungne, og i Læseforeningen ved en Souper paa Raadhuussalen, hvor ligeledes Sange, Taler og Toster tokkede den glade Stemning. (Ah. Av.) Aalborg, den 18de Septbr. Hans Majestæt Kongens Fødselsdag feires her idag med Festligheder, udrundne fra de Følelser, der her som overalt besjæle Folket. Morgengryet bebudedes Dagens Høitidelighed ved 3 Gange 9 Kanonskud og kort derefter lod Militairmusikken igjennem Gaderne. J Middagsstunden afholdtes stor militair Parade paa Nytorv. (Borgervæbningen var af dens Overstcommanderende, Stiftamtmanden, paa Grund af Markedsdagen, som sætter de fleste Borgere og Jndvaanere i stærk Beskjæftigelse, bleven dispenseret fra at gjøre Parade, en Forholdsregel som vinder almindeligt Bifald; fremtidigt vil Markedet vel ogsaa blive forlagt paa en anden Dag.) J Eftermiddag er stort Diner paa Gjæstgivergaarden og iaften Souper og Bal i Selskabet Enigheden. - En Smed her fra Nærheden er i disse Dage bleven attraperet i Kjøbenhavn for Fabrication af falske Enrigsbankdalersedler. Opdagelsen skal være skeet derved, at Smeden havde indfundet sig hos en Spekhøker med 100 saadanne Sedler, som han foregav at have erholdt i Banken og ønskede nu at faae dem omvexlede mod en enkelt Hundrededalerseddel. Skjøndt Sedlerne skulle være fortrinligt eftergjorte, reiste sig der dog Mistanke hos Spekhøkeren mod de mange nye Sedler og denne fik da Smeden opholdt hos sig, medens Politiet blev hentet og arresterede Forbryderen, der i første Forhør skal have bekjendt Alt. Politiet sendte derpaa en Befuldmægtiget og en Betient til Hals, hvor de ankom i Tirsdags og belagde de øvrige i Sagen Mistænkte med Arrest. Man fortæller at Konen i Huset ved Politiets Nærmelse, havde i sin Angst taget endeel falske Sedler frem og kastet udaf et Vindue, hvorved hendes Deelagtighed eller Med videri i Forbrydelsen røbedes. Smedens Svend skal især være mistænkt for at have forestaaet Fabricationen. - Den fra Kjøbenhavn hidsendte Politifuldmægtig Hr. Politiassistent Gottsche, har her iforgaars ladet optage adskillige Politiforhører for at søge Oplysning om Rigtigheden af forskjellige Angivelser, af den for falske Rigsbankdalersedlers Fabrication arresterede Smed, angaaende de anskaffede Materialier til det af ham forøvede Falskmøntneri. Ved samme Leilighed have vi bragt i Erfaring, at Smeden vel var bleven røbet ved Spekhøkerens Mistanke til en af ham til Betaling for nydte Fødevarer produceret Rigsbankdalerseddel, men at kun denne ene var bleven foreviist i Spekhøkerboutikken og at han senere, da han paagrebes, ogsaa kun da havde 10 lignende Stykker hos sig. De falske Sedler, hvoraf et Exemplar velvilligt er blevet os foreviist, ere meget godt eftergjorte og vilde kun af øvede Kiendere være blevne kasserede.